stanford-oval/wikipedia huggingface dataset:
Räjähtävä tyhjyys
Romaanin rakenne

Romaanin teksti koostuu 22:sta luvusta. Näiden lisäksi teos sisältää maanpuolustuskorkeakoulun rehtorin, kenraalimajuri Vesa Tynkkysen kirjoittaman esipuheen sekä luvut Lukijalle ja Johdanto, jotka on kirjoittanut teoksen toimittaja. Romaanin luvut ovat:
Se on pojat sotaa tämä
Tuohikotin sissialue viivytyksen portinpylväänä
Vihollisen ilkeä maahanlasku
Ne tulevat saamaan meistä vielä tarpeekseen
Tuohikotin sissialue taistelussa
Kunniakkaan vihollisarmeijan antautuneet sotilaat
Tuhat kertaa tuhat eli miljoona
Siellä tarttuvat pojat härkää hännästä
Täysosumaan teistä harva kuolee
Kohta me saamme kunnon maaleja
Metsästystä tämä on
Uskotaanko sitä kohta vai huomenna
Tappiosuhde sodassa voiton määrää
Metsät ovat meidän ja pysyvät meillä
Sissisotilas tulee kyllä viihtymään havujen päällä kuoltuaankin
Joukko sodasta kyllikseen saaneita krenatöörejä
Tyhjyyttä vastaan ei voi taistella
Sota on miesten välinen asia
Kuin siipirikko sorsa
Vihollisen hyökkäys näyttää tyrehtyvän
Yllätystä ja petosta niin että tuntuu
On tämä sota mieletön keksintö
Keskeiset henkilöt

Kivimaa on Tuohikotin sissialueella toimiva partionjohtaja.
Puolakka on jatko- ja Lapin sotien veteraani, maanviljelijä, jonka talo sijaitsee romaanin yhdellä keskeisellä tapahtumapaikalla.
Eversti Savukorpi on korkein esimies, sissiarmeijan komentaja. Kirjan toimittaja Palokangas kutsuu eversti Savukorpea kirjoittaja Veikko Koppisen alter egoksi.
Jalo Vesanen on kuusitoistavuotias vapaaehtoinen sissialokas, lyseolainen ja papin poika.
Matti Ruokonen on toinen partionjohtaja Kivimaan romaanin alussa kouluttamista sissialokkaista, 18-vuotias osuusliikkeen myyjä ja nostomies.
Räjähtävän tyhjyyden käsite

Romaanin nimessä esiintyvä käsite räjähtävä tyhjyys viittaa sissisodassa vallitsevaan suhteeseen sissien ja vastustajan konventionaalisen armeijan välillä. Luvussa Tyhjyyttä vastaan ei voi taistella käsitettä esitellään seuraavasti: "Räjähtävä tyhjyys oli eversti Savukorven mielilausuma, jota hän menestyksellä käytti antaessaan taktillisia ohjeita alaisilleen sissipiirien komentajille siihen aikaan, kun kertausharjoituksissa koulutettiin sissijohtajia alueenpäälliköistä partionjohtajiin asti. 'Tyhjyyttä vastaan ei voi taistella, sitä ei voi ampua tykillä, ei sarja-automaatilla eikä pommittaa ilmasta raketeilla. Räjähtävä tyhjyys on viholliselle vääryyttä ja petosta, joka vie häneltä rohkeuden ja tekee tyhjäksi ja arvottomaksi vuosien koulutuksen, joka on aina perustunut kolmeen sanaan: vihollinen tuolla, toimikaa! Tätä perustaa ei sissisodassa ole.'"
Räjähtävä tyhjyys -käsite ei jäänyt käsikirjoituksen tekstiin. Marko Palokankaan mukaan siitä tuli osa upseeriston keskuudessa kulkevaa perinnettä, joskin siihen suhtauduttiin vaihtelevasti: Koppisen käsityksiä sissisodasta jotkut pitivät ennakkoluulottomina, toiset taas ajankohtaan (1950-1960-lukuihin) sopimattomina provokaatioina tai sissiromantiikan katteettomana viljelynä. Pääesikunnan virallinen asenne räjähtävään tyhjyyteen oli torjuva: termiä ei tullut käyttää julkisesti.
Käsite nostettiin esiin Ukrainan sotaan liittyen Helsingin Sanomien artikkelissa 29. maaliskuuta 2022 otsikolla Venäjän sotilaita voi odottaa räjähtävä tyhjyys.
Safranbolu

| Safranbolu |
| --- | --- |

 Safranbolu
 Koordinaatit: 41°15′N, 32°41′E 
Valtio:  Turkki
Maakunta:  Karabükin maakunta
Piirikunta:  Safranbolu
Korkeus:  485 m m
Väkiluku (2017):  48 382
Infobox OKVirheellinen NIMI-arvo: 
Safranbolu on kaupunki Turkissa. Se on samannimisen piirikunnan keskus. Vuoden 2017 lopussa kaupungin väkiluvuksi arvioitiin noin 48 000 ja piirikunnan väkiluvuksi 65 000.
Safranbolu on saanut nimensä sahramista, jota kasvatettiin ja myytiin siellä.
Safranbolu oli 1200-luvulta alkaen tärkeä karavaanien pysähdyspaikka itä-länsisuuntaisen kauppareitin varrella. Sen merkitys hiipui vasta rautateiden tulon myötä.
Safranbolu on tyypillinen vanha osmanikaupunki. Çukurin kaupunginosa kaupunkia halkovien jokien välissä on ollut muslimien asuttamaa aluetta, ja sen keskellä on kauppatori jota ympäröivät puiset asuintalot. Kıranköy on ollut ei-muslimien aluetta ja sen rakenne muistuttaa eurooppalaisia kaupunkeja. Siellä on kivitaloja, joissa kauppiaat ja ammattilaiset asuivat puotiensa yläkerrassa. Kolmas perinteinen kaupunginosa, Bağlar, koostuu viinitarhojen ympäröimistä huviloista, ja se on ollut paremman väen kesänviettopaikka. Safranbolussa on säilynyt alkuperäinen kaupunkirakenne mutkittelevine kujineen, ja niiden varsilla monia taloja alkuperäisessä asussaan. Kaupunki on Unescon maailmanperintökohde vuodesta 1994. Siellä on yli tuhat rekisteröityä historiallista kohdetta: asuintaloja, moskeijoita, kylpylöitä, suihkulähteitä, hautakammioita, kellotorni ja aurinkokello.
Aiheesta muualla

Kuvia tai muita tiedostoja aiheesta Safranbolu Wikimedia Commonsissa
Kotolampi (Kouvola)

| Kotolampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°00′25″N, 26°52′48″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Torasjoen valuma-alue (14.99)
Laskuoja:  oja Kynsiojaan 
Järvinumero:  14.991.1.005
Mittaustietoja
Pinnankorkeus:  alle 100 m  
Pituus:  240 m  
Leveys:  120 m  
Rantaviiva:  0,583 km  
Pinta-ala:  1,529 ha  
Saaria:  ei saaria 
 fiKotolampi 
Kotolampi  on Kymenlaaksossa Kouvolassa Kansikkaan lähellä sijaitseva lampi.
Maantietoa

Lampi on 240 metriä pitkä, 120 metriä leveä, ja sen pinta-ala on 1,5 hehtaaria. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Torasjoen valuma-alueella (14.99), jonka Torasjoen alaosan alueeseen (14.991) se kuuluu. Lammen vedenpinnan korkeus on alle 100 metriä mpy.
SMP (täsmennyssivu)

SMP voi tarkoittaa ainakin seuraavia asioita:
Suomen Maaseudun Puolue
Symmetrinen moniprosessointi (engl. symmetric multiprocessing)
ruotsin kielen kieliopin muistisääntöä smp eli subjekti-määre-predikaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SMP”, voi hakea sivunnimihaulla, laajalla sivunnimihaulla tai tekstihaulla.
Rääveli (Mikkeli, Pöyry)

| Rääveli |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°47′52″N, 27°02′12″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Isoon Mustilampeen 
Järvinumero:  14.929.1.026
Mittaustietoja
Pinnankorkeus:  112 m  
Pituus:  380 m  
Leveys:  110 m  
Rantaviiva:  0,821 km  
Pinta-ala:  1,9 ha  
Saaria:  ei saaria 
 fiRääveli 
Rääveli  on Etelä-Savossa Mikkelissä  Pöyryn lähellä sijaitseva lampi.
Maantietoa

Lampi on 380 metriä pitkä, 110 metriä leveä, ja sen pinta-ala on 1,9 hehtaaria. Lammella ei ole kartan mukaan saaria.  Sen rantaviivan pituus on 800 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) se kuuluu. Lammen vedenpinnan korkeus on 112 metriä mpy.
Ronald Levy

| Mitalit | Mitalit | Mitalit |  |
| --- | --- | --- | --- |
|  Ronald Lavy. |  Ronald Lavy. |  Ronald Lavy. |  |
Maa:  Jamaika
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | 110 m aitajuoksu |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Gold Coast 2018 | 110 m aitajuoksu |  |
Ronald Levy (s. 30. lokakuuta 1992) on jamaikalainen pika-aitajuoksija. Hän on olympiamitalisti ja Kansainyhteisön kisojen voittaja. Hän edustaa MVP Track & Field Clubia.
Levy keskeytti 110 metrin aitojen alkueräjuoksun Lontoon MM-kilpailuissa 2017. Hän karsiutui 60 metrin aitajuoksun välierissä Birminghamin sisäratojen MM-kilpailuissa 2017. Hän voitti samana vuonna kultaa 110 metrin aitajuoksussa Gold Coastin Kansainyhteisön kisoissa ajalla 13,19 ja sijoittui toiseksi maanosien cupisssa Ostravassa. Dohan MM-kilpailuissa 2019 hänet hylättiin välieräjuoksussa. Hän saavutti 110 metrin aitajuoksussa pronssia vuonna 2021 järjestetyissä Tokion olympialaisissa ajalla 13,10.
Levy on voittanut Jamaikan-mestaruuden 110 metrin aitajuoksussa 2018, 2019 ja 2021. Hän on voittanut myös Timanttiliigan kilpailuja.
Henkilökohtaiset ennätykset > Ulkoradat

| Matka | Aika | Paikka | Päivä |
| --- | --- | --- | --- |
| 100 m | 10,17 | Kingston | 8. huhtikuuta 2017 |
| 200 m | 20,81 | Kingston | 22. maaliskuuta 2014 |
| 800 m | 1.52,47 | Kingston | 21. toukokuuta 2016 |
| 110 m aidat | 13,05 | Pariisi | 1. heinäkuuta 2017 |
| 400 m aidat | 51,77 | Kingston | 5. huhtikuuta 2013 |
Henkilökohtaiset ennätykset > Sisäradat

| Matka | Aika | Paikka | Päivä |
| --- | --- | --- | --- |
| 60 m aidat | 7,49 | Glasgow | 25. helmikuuta 2018 |
Santhi Soundarajan

Santhi Soundarajan, nimet myös muodoissa Shanti ja Soundararajan (tamiliksi சாந்தி சௌந்திரராஜன், Cānti Cauntirarājaṉ; s. 17. huhtikuuta 1981), on intialainen keskimatkojen juoksija.
Soundarajan pitää hallussaan maansa ennätystä naisten 3 000 metrin estejuoksussa ajalla 10.44,65. Vuonna 2005 hän saavutti 800 metrin juoksussa hopeaa Aasian-mestaruuskilpailuissa Incheonissa.
Joulukuussa 2006 Santhi sijoittui toiseksi Dohassa järjestetyissä Aasian kisoissa 800 metrin juoksussa, mutta ei läpäissyt sukupuolitestiä, minkä johdosta hänen suorituksensa hylättiin. Hän ei itse halunnut kommentoida asiaa tiedotusvälineille. Sukupuolitestiä ei tehdä kaikille urheilijoille, vaan mikäli toimitsijat niin haluavat tai kilpailijat tekevät protestin. Tapauksen jälkeen Santhi sai potkut työpaikastaan Intian valtiollisesta rautatieyhtiöstä, joka työllistää tietyn kiintiömäärän intialaisia huippu-urheilijoita.
Syyskuussa 2007 Santhi Soundarajan yritti itsemurhaa eläimille tarkoitetuilla lääkkeillä. Nykyisin Soundarajan toimii yleisurheiluvalmentajana.
Henkilökohtaiset ennätykset

Ulkoradat:
800 m: 2.04,01, Incheon, 4. syyskuuta 2005
1 500 m: 4.11,66, Chennai, 2. marraskuuta 2006
3 000 m esteet: 10.44,65, Bangalore, 4. heinäkuuta 2005
Sisäradat:
800 m: 2.06,07, Pattaya, 14. marraskuuta 2005
Salamurha

Salamurha on poliittisista syistä tehty murha, joka suoritetaan väijyksistä ja jonka tekijä pyrkii pysymään salassa.
Salamurhat ovat yksi vanhimmista politiikan välineistä. Rooman valtakunnan loppuvaiheissa salamurhista tuli vähitellen hyväksytty keino parantaa omaa asemaansa tai vaikuttaa politiikan kulkuun. Renessanssin aikoihin salamurhia alettiin taas pitää hyväksyttävinä tyrannin poistamiseksi asemastaan. Venäjällä viisi keisaria murhattiin alle 200 vuoden aikana. Yhdysvalloissa on tapahtunut muun muassa presidentti John F. Kennedyn salamurha.
Kylmän sodan aikana Neuvostoliitto salamurhasi korkean profiilin loikkareita. Yhdysvallat yritti useasti CIA:n johdolla salamurhata Fidel Castroa ja Israelin Mossad puolestaan monia palestiinalaisjohtajia Euroopan eri maissa.
Nykyään salamurhia tehdään tai yritetään useimmin poliittisesti epävakailla alueilla.
Aiheesta muualla

Kuvia tai muita tiedostoja aiheesta Salamurha Wikimedia Commonsissa
Rumpurei

| Rumpurei Riitta Korpela ja Ti-Ti Nalle |
| --- | --- | --- |

Studioalbumin tiedot
 Julkaistu: 1995
 Formaatti: CD, MC
 Tyylilaji: lastenmusiikki
 Kesto: 39.53
 Levy-yhtiö: Ti-Ti Tuotanto Oy
Ti-Ti Nallen muut julkaisut
| Ti-Ti Nallen laulutupa 1993 | Rumpurei 1995 | Villit rytmit 1997 |
Rumpurei on Ti-Ti Nallen kuudes studioalbumi, jonka solistina toimii Riitta Korpela. Albumista on olemassa myös kasettiversio. Vuosi levyn ilmestymisen jälkeen tehtiin Ti-Ti Nallen laulava ja leikkivä kuvakirja-VHS, jonka laulut ovat suurimmaksi osaksi tältä albumilta.
Kappaleet

Rumpurei – 2.01
Pienet konstit – 2.08
Pyöri, pyöri ympäri! – 1.48
Ti-Ti Nallen jonoleikki – 2.36
Mä tykkään susta – 2.10
Kimpsut ja kampsut – 2.55
Ajomatka – 3.32
Käsi kädessä – 2.29
Pidetään hauskaa! – 2.03
Aurinko, tähdet ja kuu – 1.28
Lähdetään retkelle pilven päälle – 2.33
Isä- ja äitinallen tanssimatka – 2.01
Huh, hah, hei! – 2.21
Umbazu-bazu-enda – 2.00
Ti-Tin ja Taun öiset juhlat – 3.06
Tuhkimo ullakolla – 2.04
Otathan mut syliin – 2.30
SMSS J031300.36-670839.3

SMSS J031300.36-670839.3
SMSS J031300.36-670839.3 on Linnunradan tähti, joka sijaitsee noin 6 000 valovuoden päässä Maasta. Tähden arvioidaan olevan yli 13,5 miljardia vuotta vanha.
Kevin Westgarth

| Kevin Westgarth |
| --- | --- |

Henkilötiedot
Syntynyt: 7. helmikuuta 1984 (ikä 40) Amherstburg, Ontario, Kanada
Kansalaisuus:   Kanada
Jääkiekkoilija
Pelipaikka:  laitahyökkääjä
Maila:  oikea
Pituus:  193 cm
Paino:  103 kg
Seura
Seura:  Belfast Giants
Sarja:  EIHL
Pelaajaura
Pääsarjaura:  2006–
Aik. seurat:  Los Angeles Kings   Carolina Hurricanes
Kevin Reginald Westgarth (s. 7. helmikuuta 1984 Amherstburg, Ontario, Kanada) on kanadalainen jääkiekkoilija, joka pelaa EIHL-joukkue Belfast Giantsissa.
Pelaajaura > Yliopisto

Westgarth pelasi ensimmäisellä yliopistokaudellaan Princeton Tigersin joukkueessa. Hän pelasi 25 ottelua, joissa teki kuusi pistettä ja istui 48 minuuttia jäähyaitiossa. Koko nelivuotisen yliopistouransa aikana hän pelasi yhteensä 116 ottelua. Niissä hän teki 25 maalia ja yhteensä 60 pistettä. Jäähyllä hän istui 130 jäähyminuuttia. Westgarthin kanssa Tigersissa pelasi kolme vuotta myös hänen veljensä Brett. Neljännen kauden jälkeen hän allekirjoitti 16. maaliskuuta 2007 varaamattomana pelaajana sopimuksen Los Angeles Kingsin kanssa.
Pelaajaura > Ammattilaisura

Westgarth aloitti pelaamisen ammattilaistasolla 18. maaliskuuta 2007, vain kaksi päivää Kingsin kanssa tehdyn sopimuksen jälkeen. Hän pelasi Kingsin AHL-farmijoukkue Manchester Monarchsissa Providence Bruinsia vastaan. Loppukauden aikana hän pelasi Manchesterissa vain 14 ottelua, joissa tilille kertyi 44 jäähyminuuttia ja kolme pistettä.
Westgarth jatkoi Monarchsissa myös kaudella 2007–2008. Hän sijoittui tulokkaiden jäähypörssissä toiseksi 191 jäähyminuutillaan. Hänet komennettiin tulokkaista useimmin ulos. Westgarth pelasi ensimmäisen NHL-pelinsä  Kingsissa 20. tammikuuta 2009 Minnesota Wildia vastaan. Hän oli ottelussa jäällä 4 minuuttia ja 39 sekuntia. Westgarth nostettiin Kingsin joukkueeseen ja pudotettiin takaisin farmiin kaksi kertaa kauden aikana. Ensimmäisessä farmiin pudottamisen jälkeisessä pelissä Manchesterissa Westgarth tappeli Philadelphia Phantomsin Garrett Klotzin kanssa.
Kausi 2009–2010 oli Westgarthin maalien valossa paras AHL-kausi, jossa hän teki 76 ottelussa 11 maalia ja 25 pistettä. Lisäksi hän sai yli 150 rangaistusminuuttia.
Pelaajaura > NHL > Los Angeles Kings

Westgarthin näytöt toivat hänelle paikan NHL-joukkueessa kauden 2010–2011 aikana. Ensimmäisen maalinsa NHL:ssä hän teki vasta seuraavalla kaudella Dallas Starsin Kari Lehtosta vastaan. Maali ratkaisi ottelun jatkoajalla. 16. helmikuuta 2012 Westgarth sai käsivamman, ja hän joutui olemaan loppukauden sivussa otteluista. Kings voitti kauden päätteeksi historiansa ensimmäisen Stanley Cupin, ja vaikka Westhgarth pelasi vain 25 ottelua runkosarjassa, hänet tunnustettiin Stanley Cupin voittajaksi ja hänen nimensä kaiverrettiin pokaaliin.
Pelaajaura > NHL > Carolina Hurricanes

Työsulun aikana kaudella 2012–2013 Westgarth pysyi kotonaan Pohjois-Carolinassa ja harjoitteli Carolina Hurricanesin pelaajien kanssa. Työsulun päättyessä Kings kauppasi Westgarthin Carolinaan ja sai vastineeksi Anthony Stewartin, neljännen kierroksen varauksen NHL:n varaustilaisuuteen 2013 sekä kuudennen kierroksen varauksen vuoden 2014 varaustilaisuuteen.
Pelaajaura > NHL > Calgary Flames

Westgarth vaihdettiin 30. joulukuuta 2013 Calgary Flamesiin, joka antoi tilalle Greg Nemiszin. Loppukaudella Calgaryssa Westgarth teki uransa uudet ennätykset viimeistelemällä neljä maalia ja seitsemän pistettä 36 pelissä.
Calgary ei tarjonnut Westgarthille kauden päätteeksi jatkosopimusta, joten hänestä tuli vapaa pelaaja. Kaudeksi 2014–2015 hän ei saanut sopimusta, mutta sai mahdollisuuden mennä try out -sopimuksella Edmonton Oilersin harjoitusleirille. 5. lokakuuta 2014 hänet päästettiin pois leiriltä ja 30. lokakuuta hän teki sopimuksen pohjoisirlantilaisen EIHL-joukkue Belfast Giantsin kanssa.
Tilastot

Käännös suomeksi
Saku Kaarnanen

Saku Kaarnanen on suomalainen BMX-pyöräilijä.
Kaarnanen aloitti BMX-pyöräilyharrastuksen 13-vuotiaana. Nykyisin se on muotoutunut hänelle jo toiseksi ammatiksi. Kaarnanen on perustanut oman yrityksen, BMX Promotionin, ja toimii esiintyvänä taiteilijana. Hänen toimenkuvanaan on tuoda lajia esille ja tehdä näytöksiä erilaisissa tilaisuuksissa. Kaarnanen on matkustanut pyörän kanssa ympäri maailmaa ja osallistunut lajin kilpailuihin parhaana sijoituksenaan vuoden 2008 MM-kisojen 5. sija BMX-flatlandin amatöörisarjassa. Kaarnanen on esiintynyt lukuisissa eri lehti- ja TV-medioissa viime vuosien aikana.
Aiheesta muualla

BMX Promotionin sivusto
Yle Areena: (Arkistoitu – Internet Archive) Saku Kaarnanen YLE:n Aamu TV:ssä
Yle Areena:[vanhentunut linkki] Saku Kaarnanen Summerissa
Scooprock

Scooprock on Mikkelissä vuodesta 1999 lähtien järjestetty vuosittainen rock-festivaali, jonka järjestää Mikkelin ammattikorkeakoulun opiskelijakunta MAMOK.
ScoopRock 2006 järjestettiin Mikkelin Vaakuna Areenalla torstaina 14. syyskuuta 2006 sekä Mikkelin Jäähallissa 15. syyskuuta 2006. Perjantain tapahtuma oli kaikille ja kaikenikäisille avoin, kun taas torstain tilaisuuteen pääsivät vain täysi-ikäiset. Esiintyjinä  olivat torstaina Egotrippi, Lapko sekä Sinamore, perjantaina Amorphis, Mokoma, Stam1na, Ruoska, Nicole, Dyecrest, Naildown, Twilight Guardians sekä Hateform. Tapahtuman järjestettiin yhteistyössä Mikke ry:n sekä Mikkelin Jukureiden kanssa. ScoopRock 2006 oli osa Kampusfestari 2006 -tapahtumaa.
Vuonna 2007 tapahtuma muuttui kolmipäiväiseksi. Vuonna 2009 se pidettiin jäähallin sijasta Naisvuoritalolla.
Scooprockissa ovat esiintyneet muun muassa seuraavat yhtyeet:
Maija Vilkkumaa
Zen Café
Nylon Beat
LAB
Suburban Tribe
Kotiteollisuus
Egotrippi
Maj Karman kauniit kuvat
Apulanta
Ruoska
Lapko
Viikate
Amorphis
Mokoma
Stam1na
Twilight Guardians
Aiheesta muualla

Scooprockin virallinen kotisivu (Arkistoitu – Internet Archive)
Mikkelin ammattikorkeakoulun opiskelijakunta MAMOK (Arkistoitu – Internet Archive)
Scrantonin kaupungintalo

Kaupungintalo vuonna 2019.
Scrantonin kaupungintalo sijaitsee Washingtonin ja Mulberryn (US 11/PA-307) kaduilla keskustassa, Scrantonin kaupungin keskustassa, Pennsylvanian osavaltiossa Yhdysvalloissa. Kaupungintalo on kolmikerroksinen kalkkikivirakennus viktoriaaniselta aikakaudelta, edustaen uusgoottilaista rakennustyyliä. Rakennuksen ovat suunnitelleet arkkitehdit Edwin L. Walter ja Frederick Lord Brown. Kaupungintalo on rakennettu vuonna 1888.
Samurai (albumi)

| Samurai Matti Nykänen |
| --- | --- | --- |

Studioalbumin tiedot
 Äänitetty : Studio Kaktus, Jyväskylä
 Julkaistu: 1993
 Tuottaja(t): Jussi Niemi
 Tyylilaji: poprock
 Kesto: 34.09
 Levy-yhtiö: Audiovox
Matti Nykäsen muut julkaisut
| Yllätysten yö 1992 | Samurai 1993 | Ehkä otin, ehkä en 2006 |
Samurai on Matti Nykäsen toinen albumi. Samurai-albumilla Matti siirtyi rockahtavampaan suuntaan. Albumi sisältää cover-version Pelle Miljoonan "Moottoritie on kuuma" -hitistä. Samaisesta albumista julkaistiin vuonna 2006 remasteroitu versio.
Kappaleet

Kappaleet säveltänyt Jussi Niemi sekä sovittanut Risto Närhi ja Jussi Niemi, ellei toisin mainittu.
Samurai – 3.09 (säv. R. Närhi, san. Sipi Castrén)
Baby mä haluun sut – 3.22 (san. E. Terävä, J. Niemi)
Markiisi De Sade – 3.28 (säv. R. Närhi, san. Ilkka Vainio)
Syli – 3.28 (san. Ensio Käämi)
Niin yksin mä oon – 3.32 (säv. Carlos Santana, C. Thompson & F. Villato, suom. san. V. Huttunen)
Yy, kaa, koo, nee – vauhti kovenee – T. Robinson, suom. san. Hector.{{{3}}}
Hyppää letukkaan – 2.34 (san. E. Terävä)
Moottoritie on kuuma – 4.27 (säv. Ari Taskinen, san. Pelle Miljoona)
Mimmi – 3.24 (san. E. Käämi, J. Niemi)
Rakkauden laulu – 3.22 (san. I. Vainio, Aappo I. Piippo)
Tuotanto

Jussi Niemi – tuottaja, äänittäjä, miksaaja
Risto Närhi – äänittäjä, miksaaja
Karl Lahti – valokuvat (Studio Lahti & Laaksovirta)
Kauko Juusela – kansi (Adsek)
Pauli Saastamoinen – CD-masteroija
Audiovox Records Oy – markkinoija, jakelija
Aiheesta muualla

warthog.fi (Arkistoitu – Internet Archive), luonnehdintoja kappaleista
Samurai discogs.com -sivustolla
Salt (kappale)

| ”Salt” Ava Max |
| --- | --- | --- |

Singlen tiedot
 Albumilta: Heaven & Hell
 Julkaistu: 12. joulukuuta 2019
 Tuottaja(t): Cirkut
 Tyylilaji: tanssipop
 Kesto: 03.00
 Levy-yhtiö: Atlantic Records
Ava Maxin muut singlet
| ”Tabú” 2019 | ”Salt” 2019 | ”Alone, Pt. II” 2019 |
Salt on yhdysvaltalaislaulajan Ava Maxin musiikkikappale. Sen julkaisi Atlantic Records hänen Heaven & Hell-studioalbumin neljäntenä singlenä 12. joulukuuta 2019. Kappaleen ovat sanoittaneet Max, Autumn Rowe, Madison Love, Nicole Morier, sekä sen tuottaja Cirkut. Monet mediat ovat pitäneet sitä "fanien suosikkina", jotka kehuivat sen tuotantoa.
"Salt" oli kaupallisesti kansainvälinen menestys, sen päästyä singlelistan kymmenen parhaan joukkoon Itävallassa, Norjassa, Saksassa, Sloveniassa, Suomessa, Sveitsissä ja Unkarissa. Max on esittänyt kappaleen livenä muun muassa syksyllä 2020.
Käännös suomeksi
Kihnun kunta

| Kihnun kunta (Kihnu vald) |
| --- | --- |
 lippu:  vaakuna
 Kihnu sijaitsee Riianlahdella.
 Koordinaatit: 58°8′N, 23°59′E 
Valtio:   Viro
Maakunta:  Pärnumaa
Hallinto:  
 – Hallinnon tyyppi:  kunta (vir. vald)
Pinta-ala:  
 – Kokonaispinta-ala:  17,33 km²
Väkiluku (1.1.2018):  702
 – Väestötiheys:  41 as./km²
 
 www.kihnu.ee 
Infobox OKVirheellinen NIMI-arvo: 
Kihnun kunta sijaitsee Länsi-Virossa, valtaosin Kihnun saarella. Kuntaan kuuluu Kihnun saaren lisäksi muutamia pikkusaaria pääsaaren ympärillä. Kihnun kunnassa oli vuoden 2018 alussa virallisesti 702 asukasta. Se on asukasluvultaan maan kolmanneksi pienin kunta. Kunnan keskus on Linaküla.
Sijainti

Kihnu sijaitsee Riianlahden koillisosassa Pärnunlahden suulla. Saarelta on matkaa mantereelle 10 kilometriä ja Pärnuun 40 kilometriä.
Hallinto

Kihnu kuuluu Pärnumaan maakuntaan. Kihnun kunnassa on neljä kylää: Lemsi, Linaküla, Rootsiküla ja Sääre.
Hallinto > Väestö

Kihnun saarella asui vuonna 2010 yhteensä 489 henkilöä. Valtaosa kihnulaisista on ortodokseja. Historiallisesti saarella on virolaisten lisäksi asunut vironruotsalaisia ja liiviläisiä. Saarella vierailee vuosittain noin 25 000 turistia, joista noin 10 prosenttia on suomalaisia.
Vuonna 2011 Kihnun kunnassa oli 487 asukasta, joista 483 (99,2 %) oli virolaisia, 1 (0,2 %) venäläisiä ja 2 (0,4 %) muita kansallisuuksia.
Hallinto > Kunnan tunnukset

Kihnun kunnalla on käytössään lippu ja vaakuna. Vaakuna on jaettu vaakasuoraan mustaan ja hopeiseen osaan, joista hopeisen osan yläreunaan on kuvattu aaltoja. Sen alaosan keskellä on kuvattu sininen kahdeksanhaarainen tähti. Mustassa yläosassa on kuvattu hopeinen kyljellään makaava hylje. Hylje viittaa kihnulaisten perinteiseen hylkeenpyyntielinkeinoon. Vaakunaa käytetään kunnanhallituksen virallisissa julkaisuissa sekä kunnanhallituksen rakennuksissa. Lippu on neliönmuotoinen ja sen keskellä on kuvattu vaakunasta tuttu tähti. Lipun mitat ovat 105 × 105 cm.
Liikenne

Kihnulle on laivayhteys ympäri vuoden.
Aiheesta muualla

Kuvia tai muita tiedostoja aiheesta Kihnun kunta Wikimedia Commonsissa